proxectonos/corpus_dominio_legal_administrativo_tmp huggingface dataset:
01/12/2021 | Administración LocalMunicipal
Rianxo
Intervención
Aprobación definitiva do crédito extraordinario 3/2021

EDICTO Aprobación definitiva do crédito extraordinario 3/2021 O Pleno municipal do Concello de Rianxo, na sesión ordinaria do 28/10/2021, acordou aprobar inicialmente o expediente de crédito extraordinario 3/2021. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.208, do 02/11/2021. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. De acordo cos anteditos artigos, procédese á publicación do resumo por capítulos do orzamento, que inclúe o expediente de crédito extraordinario 3/2021, que queda co seguinte detalle: Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, xoves 25 de novembro de 2021. O alcalde Adolfo Muíños Sánchez
29/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80914 Solicitude de concesión de augas públicas presentada por Antonio Saavedra Carregal (Toques)

Brian Alexis Andua Idrovo, co NIF XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: Brian Alexis Andua Idrovo REPRESENTANTE: Hermes Alfredo Victor Krzeminski Leñador VOLUME TOTAL ANUAL: 14.542,00 m3/ano. DESTINO: Uso gandeiro (porcino) ORIXE: Dous mananciais na parcela 391 do polígono 7 CONCELLO: Toques. O aproveitamento de augas públicas realízase segundo o proxecto de “Concesión de aguas para explotación porcina de cebo”, de outubro de 2021. Inclúese a captación dos dous mananciais mediante gabia duns 3 m de profundidade, dous depósitos duns 2500 litros, arqueta con chaves de paso e condución de PVC de 50 mm ao longo ata as naves, dentro da mesma parcela de captación. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 21 de decembro de 2021.
29/12/2021 | Administración LocalMunicipal
As Somozas
Aprobación definitiva orzamento 2022

Quedando definitivamente aprobado polo Pleno deste Concello o presuposto para o exercicio económico do ano 2022 por acordo adoptado en sesión celebrada o día 29 de novembro de 2021, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de dous millóns novecentos cuarenta e seis mil setecentos euros (2.946.700,00 €), cuxo resumo por capítulos é o seguinte: En dita sesión, acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: As Somozas, 27 de decembro de 2021 O Alcalde, Asdo.: Juan Alonso Tembrás
29/12/2021 | Administración LocalMunicipal
Bergondo
Secretaría
Anuncio información pública avocación de competencias

Polas resolucións da alcaldía-presidencia do Concello de Bergondo que se enumeran a continuación avocouse a competencia delegada na Xunta de Goberno Local, por Resolución número 768/2019, do 20 de xuño (BOP núm.121, do 28.06.2019): - Resolución número 1479/2021, do 16 de decembro de 2021, pola que se acorda a prórroga de prazo para a execución do modificado da obra de Reordenación viaria no contorno da praza pública de Santa Marta. Expte.2017/C003/000011. - Resolución número 1485/2021, do 17 de decembro de 2021, pola que se acorda a suspensión do prazo de execución da obra de Mellora de camiños con aglomerado asfáltico nas parroquias de Guísamo, Moruxo, Ouces e Bergondo, incluído no POS + 2021. Expte.2021/C003/000003. - Resolución número 1493/2021, do 20 de decembro de 2021, pola que se acorda a suspensión do prazo de execución da obra de Mellora de camiños con aglomerado asfáltico ou rega asfáltica nas parroquias de Guísamo, Vixoi e Bergondo. Expte.2021/C003/000007. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 23 de decembro de 2021. A alcaldesa, Alejandra Pérez Máquez
29/12/2021 | Administración LocalMunicipal
Padrón
Aprobación oferta de emprego 2021

En cumprimento do establecido no artigo 70.2 do Real decreto lexislativo 5/2015, do 30 de outubro, polo que se aproba o Texto refundido do Estatuto básico do empregado público, no 19 da Lei 11/2020, do 30 de decembro, de orzamentos xerais do Estado para o ano 2021 e no 48.4 da Lei 2/2015, do 29 de abril, do emprego público de Galicia, faise público que por Decreto do señor alcalde 903/2021, do 28 de decembro, aprobouse a seguinte Oferta de emprego público do Concello de Padrón do 2021 de acordo co orzamento municipal e o cadro de persoal aprobados polo Pleno da Corporación Municipal na sesión do 20 de agosto do 2020: Contra a resolución indicada, que pon fin á vía administrativa, poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. Padrón, 28 de decembro do 2021 O alcalde (documento asinado dixitalmente) Asdo. Antonio Fernández Angueira
09/12/2021 | Administración LocalMunicipal
Arteixo
Persoal
Emenda decreto nº 3196/2021 de modificación de bases xerais

Téndose aprobado por Decreto nº 3707/2021 de 1 de decembro de 2021 “Emenda do decreto nº 3196/2021 de modificación de bases xerais, procédese á publicación para xeral coñecemento e efectos oportunos: PRIMEIRO.- Proceder á emenda da Resolución nº 3196/2021 de 27 de outubro de 2021 de Modificación de bases xerais dos procesos de estabilización (e de toda referencia no expediente administrativo), da puntuación máxima do segundo exercicio da Fase de oposición de carácter eliminatorio para os grupos GRUPO A1 - Grupo I Laborais // GRUPO A2 – Grupo II Laborais // GRUPO B/C1- Grupo III Laborais, publicado no BOP de A Coruña nº 210 de 04/11/2021, do seguinte teor: “Cualificación máxima 30 puntos (necesarios 15 puntos para superalo), a determinar criterios nas bases reguladoras específicas.” “Cualificación máxima 50 puntos (necesarios 25 puntos para superalo), a determinar criterios nas bases reguladoras específicas.” SEGUNDO.- Dar traslado ao departamento de persoal para que procedan segundo o ordenado, tramitando publicación coa máxima celeridade no BOP de A Coruña. Arteixo, 1 de decembro de 2021 Asina: El Kbir Pallise El Bakkali (ALCALDE-PRESIDENTE)
09/12/2021 | Administración LocalMunicipal
Miño
Aprobación inicial do padrón da taxa polo servizo de subministración de auga e servizo de saneamento do terceiro trimestre do exercicio 2021

Mediante decreto da Alcaldía de data 1 de decembro de 2021 aprobouse o padrón da taxa municipal de subministro de auga e saneamento correspondente ao terceiro trimestre do exercicio 2021, o cal se expón ao público, durante o prazo de 15 días, a contar dende o día seguinte ao da publicación do presente edicto no “BOP” e no taboleiro de edictos do Concello, para que os interesados poidan examinalo e presentar as reclamacións que estimen oportunas. O prazo de cobro en período voluntario será de DOUS MESES, a contar dende a súa publicación no B. O. P. Contra o acto de aprobación do padrón, segundo o previsto no artigo 160 da Lei Xeral Tributaria 58/2003 e no artigo 14 do Real Decreto Lexislativo 2/2004, polo que se aproba o texto refundido da Lei reguladora das facendas locais e disposicións concordantes, os interesados, poderán interpoñer os seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen prexuízo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 2 de decembro de 2021. O alcalde Manuel Vázquez Faraldo
09/12/2021 | Administración LocalMunicipal
Santa Comba
Aprobación inicial modificación Regulamento do Servizo de Comedor Sobre Rodas

O Pleno do Concello de Santa Comba, en sesión ordinaria celebrada o día 26 de novembro de 2021, acordou a aprobación inicial de “Modificación Regulamento do Servizo de Comedor Sobre Rodas”, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réximen Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réximen Local, se somete o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcurrido dito prazo non se houbesen presentado alegacións, considerarase aprobado definitivamente dito Acordo. En Santa Comba a 2 de decembro de 2021. A Alcaldesa, Mª Josefa Pose Rodríguez
09/12/2021 | Administración LocalMunicipal
A Coruña
Xestión Tributaria
Edicto de aprobación incial de acordo de imposición e ordenación de contribucións especiais para a ampliación do servizo de extinción de incendios

ANUNCIO APROBACIÓN INICIAL DO ACORDO DE IMPOSICIÓN E ORDENACIÓN DE CONTRIBUCIÓNS ESPECIAIS PARA A AMPLIACIÓN DO SERVIZO DE EXTINCIÓN DE INCENDIOS O Concello Pleno, en sesión celebrada o día 2 de decembro de 2021, acordou aprobar provisionalmente a imposición e ordenación de contribucións especiais para a ampliación do servizo de extinción de incendios do Concello da Coruña no que se inclúe o texto íntegro da Ordenanza. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora de facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro da ordenanza. O expediente administrativo está posto a disposición dos interesados, para o seu exame, no Servizo de Xestión Tributaria - Rúa da Franja n.º 20 e no taboleiro de edictos da sede electrónica do Concello da Coruña https://sede.coruna. gal/sede/es/publicidad-oficial A Coruña, 2 de decembro de 2021. O director de Economía Facenda e Réxime Interior Manuel Ángel Jove Losada
09/12/2021 | Administración LocalMunicipal
Monfero
Exposición pública aprobación padróns fiscais S. A. F. outubro 2021

Por acordo da X. G. L de data 01/12/2021 aprobáronse os padróns fiscais do mes de OUTUBRO de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.386,82€ e 132,27€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 1 e o 2 de decembro de 2021 ás respectivas entidades para o seu cargo nas contas designadas polos/as contribuíntes. Monfero, 01 de decembro de 2021 O Alcalde Andrés Feal Varela.
09/12/2021 | Administración LocalMunicipal
Bergondo
Secretaría
Información pública de avocación de competencias

Por Resolución de Alcaldía núm.1410/2021, do 30 de novembro de 2021, avocouse a competencia delegada na Xunta de Goberno Local por Resolución núm.771/2019, do 21 de xuño, para a aprobación do expediente de contratación do suministro de estanterías para a Biblioteca municipal de Bergondo, expediente 2021/C005/000005. O que se publica consonte co disposto no artigo 44.3 do Real decreto 2568/1986, de 28 de novembro. Bergondo, 1 de decembro de 2021 A alcaldesa Alejandra Pérez Máquez
09/12/2021 | Administración LocalMunicipal
Bergondo
Secretaría
Delegación de competencia para a celebración do matrimonio civil do próximo 3 de decembro de 2021 ás 13:30 horas

Por Resolución núm.1427/2021, do 1 de decembro de 2021, esta alcaldía acordou a delegación do exercicio da competencia para a celebración de matrimonio civil na concelleira da corporación municipal, dona Rosa Bertha Greenfield Orjales, para o casamento previsto ás 13:30 horas do vindeiro 3 de decembro de 2021. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 2 de decembro de 2021. A alcaldesa Alejandra Pérez Máquez
09/12/2021 | Administración LocalMunicipal
Boimorto
Padrón fiscal do prezo público da Residencia para persoas maiores e Centro de día mes decembro do 2021

Por Decreto de Alcaldía n.º 555/2021 de data 01/12/2021, acordou aprobar o padrón fiscal do mes de decembro 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da Residencia para persoa maiores: Padrón: 47.509,00 €uros.10 Usuarios do Centro de día: Padrón: 6.122,80 €uros. Servizo de comidas externas (159 menús) mes novembro 2021: Padrón: 874,50 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 2 de decembro de 2021 A alcaldesa Asdo.- María Jesús Novo Gómez
09/12/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Modificación calendario laboral Concello de Ponteceso

Con data 9 de setembro de 2021 o Concello de Ponteceso achegou a esta Xefatura Territorial un certificado do acordo adoptado en sesión ordinaria polo Pleno do Concello celebrado o día 27 de xullo de 2021 no que se propoñían como festivos locais para o ano 2022 os días: 16 de xuño e 13 de setembro. O día 23 de Novembro de 2021 o Concello de Ponteceso achega unha nova certificación do antedito acordo plenario celebrado o 27 de xullo de 2021 tras detectar un erro de transcrición na acta. A nova certificación propoñe como días festivos locais os día 16 de xullo e 12 de setembro. Polo tanto, á vista do último certificado recibido, modificase a resolución do 24 de setembro de 2021 desta Xefatura Territorial – publicada no Boletín Oficial da Provincia da Coruña número 187 do xoves 30 de setembro de 2021- polo que se determinan as festas do calendario laboral para os concellos da provincia da Coruña para o ano 2022 e, concretamente na determinación dun dos festivos correspondentes ao Concello de Ponteceso, é necesario realizar a seguinte modificación: Na páxina 3/4 do anuncio número 2021/7029 onde di: O que se fai público no Boletín Oficial da Provincia para o seu debido cumprimento. A Coruña, 29 de novembro de 2021 A xefa territorial, Judit Fontela Baró
09/12/2021 | Administración LocalMunicipal
Cee
Aprobación provisional de padróns fiscais das taxas pola prestación de servizo de Postos do Mercado de Abastos e do Mercado Dominical

Téndose aprobado provisionalmente, mediante resolución da Alcaldía nº 1219/2021, os padróns fiscais das taxas pola prestación de servizo de Postos do Mercado de Abastos e do Mercado Dominical, correspondentes ao exercicio de 2022, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, 2 de decembro de 2021 A alcaldesa Margarita Lamela Louzán
09/12/2021 | Administración LocalMunicipal
Santa Comba
Delegación de competencias do Pleno na alcaldía: contratación de obra cun valor estimado superior ao 10 % dos recursos ordinarios dos orzamentos. Actuación: modernización das instalacións de alumeado público do Concello de Santa Comba

O Pleno da Corporación municipal, en sesión ordinaria realizada o 26 de novembro de 2021, adoptou, entre outros, este acordo extractado: Primeiro.- Delegar na alcaldesa a competencia para a contratación das obras de Modernización das instalacións de alumeado público do Concello de Santa Comba, todo elo de acordo co establecido no artigo 22 da Lei 7/1985, do 02 de abril, Reguladora das Bases de Réxime Local e no artigo 61 e na Disposición adicional segunda da Lei 9/2017, do 08 de novembro, de contratos do sector público. Segundo.- Delegar na alcaldesa a competencia para a aprobación do gasto correspondente coa delegación indicada no punto anterior. Terceiro.- Indicar, de acordo co establecido no artigo 9 da Lei 40/2015, do réxime xurídico do sector público, que non cabe a delegación da resolución de recursos nos órganos administrativos que ditasen os actos obxecto do recurso. Cuarto.- Publicar o acordo de delegación, de ser o caso, no Boletín Oficial da Provincia, cursando efectos o acordo a partires do día seguinte ao da súa aprobación”. Santa Comba, 2 de decembro de 2021 A alcaldesa María Josefa Pose Rodríguez (Documento que se asina electronicamente)
09/12/2021 | Administración LocalMunicipal
Laxe
Aprobación definitiva do expediente MC 20/2021

Quedando definitivamente aprobado o expediente de modificación de créditos número 20/21, na modalidade por transferencia de crédito, ao vixente orzamento municipal de gastos, aprobado inicialmente polo Pleno da Corporación en sesión celebrada o día 28 de outubro de 2021, en cumprimento ao disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, faise público que dito expediente ascende á contía de sete mil cincocentos catorce con oitenta e catro euros (7.514,84 euros), e, tendo en conta a presente modificación, o resume por capítulos dos estados de ingresos e de gastos queda, neste momento, da seguinte forma: ESTADO DE INGRESOS ESTADO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo, na forma e prazos establecidos na Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. O que se fai público para xeral coñecemento e efectos. Laxe, a 1 de decembro de 2021. O alcalde presidente José Luis Pérez Añón
09/12/2021 | Administración LocalMunicipal
Melide
Aprobación inicial da relación de postos de traballo (RPT) do Concello de Melide

ANUNCIO APROBACIÓN INICIAL DA RELACIÓN DE POSTOS DE TRABALLO DO CONCELLO DE MELIDE O Pleno municipal, na sesión ordinaria que tivo lugar o 1 de decembro de 2021 aprobou inicialmente a relación de postos de traballo do Concello de Melide. De conformidade co disposto no artigo 202.1 da Lei 2/2015, do 29 de abril, de emprego público de Galicia, procédese ao trámite de información pública polo prazo de 20 días, a contar desde o día seguinte da inserción deste anuncio no Boletín Oficial da Provincia. Durante o devandito prazo poderá ser examinado o expediente por calquera interesado nas dependencias municipais. Así mesmo, a relación de postos de traballo estará ao dispor dos interesados na sede electrónica deste Concello. Aprobada definitivamente, da relación de postos de traballo remitirase copia aos órganos competentes da Administración Xeral do Estado e da Administración Xeral da Comunidade Autónoma de Galicia dentro do prazo de trinta días, e será publicada integramente no Boletín Oficial da Provincia. Melide, 3 de decembro de 2021. O alcalde José Manuel Pérez Penas
09/12/2021 | Administración LocalMunicipal
Camariñas
Modificación Ordenanza fiscal do imposto de instalacións, contrucións e obras (ICIO)

O Pleno da Corporación, en sesión ordinaria celebrada o día 26 de novembro de 2021, adoptou o seguinte acordo: Aprobación inicial de modificación da ordenanza fiscal do imposto de Instalacións, Construcións e Obras (ICIO). Segundo o previsto nos artigos 17 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, e 49 da Lei 7/198, de 2 de abril, reguladora das bases do réxime local, mediante o presente anuncio, o acordo de aprobación provisional, sométese a exposición pública por prazo de 30 días hábiles, mediante anuncio no BOP, taboleiro de anuncios e sede electrónica do Concello, a contar dende a inserción no Boletín Oficial da Provincia, para que os/as interesados/as poidan examinar o expediente, e presentar as reclamacións que estimen oportunas perante o Pleno. De non presentarse reclamacións, enténdese aprobado definitivamente o acordo ata entón provisional sen necesidade de novo acordo plenario. En Camariñas, 2 de decembro de 2021 A Alcaldesa. Gladys Andrea Buireu Arenaz.
22/12/2021 | Administración LocalMunicipal
Lousame
Aprobación definitiva da MC 48/2021

Aprobación definitiva da MC 48/2021 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado os expedientes de modificacións de créditos 48/2021 mediante a modalidade de transferencia de crédito de distinta área de gasto, por importe de 8.888,84 euros. Ditos expedientes foron aprobados inicialmente polo Pleno, na sesión do 26.11.2021, e publicado o anuncio de exposición pública no Boletín Oficial da Provincia da Coruña núm.230 do 2 de decembro do 2021. Finalizado o prazo de 8 días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2021, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 10 de decembro de 2021. A alcaldesa, M.ª Teresa Villaverde Pais
22/12/2021 | Administración LocalMunicipal
Carballo
Cultura. Corrección de erros convocatoria de subvencións do Programa Anual de Actividades Culturais 20-21

Por decreto de alcaldía do 15 de decembro de 2021, num.3386/2021 prodeceuse à Corrrección de erros nas Bases da convocatoria de subvencións ás asociacións culturais para a realización do programa anual de actividade cultural dos anos 2020 e 2021 (ata o 31 de outubro) aprobadas por Resolución do 24 de novembro de 2021 núm.3176/2021 e publicadas no BOP da Coruña o 1 de decembro de 2021; na súa parte dispositiva acorda: Correxir o erro material detectado no apartado 4.4.- Importe da subvención e presuposto das Bases da convocatoria de subvencións ás asociacións culturais para a realización do programa anual de actividade cultural dos anos 2020 e 2021 (ata o 31 de outubro): Onde di “O importe da solicitude de subvención non poderá ser superior ao 80% do presuposto de gastos do programa para o que se solicita a axuda, excluíndo os gastos correspondentes á Cabalgata de Reis. Para a concesión destas axudas destinarase un presuposto de 35.000€.“ Debe dicir: “O importe da solicitude de subvención non poderá ser superior ao 80% do presuposto de gastos do programa para o que se solicita a axuda, excluíndo os gastos correspondentes á Cabalgata de Reis. Para a concesión destas axudas destinarase un presuposto de 45.000€.“ Carballo, 16 de decembro 2021 O Alcalde Evencio Ferrero Rodríguez
22/12/2021 | Administración LocalMunicipal
Valdoviño
Nomeamento de funcionario de carreira: técnico deportivo

ANUNCIO Nomeamento de funcionario de carreira, técnico deportivo. Concello de Valdoviño Unha vez rematado o proceso selectivo, mediante a Resolución da Alcaldía n.º 808 que se emitiu en data 16.12.2021, resolveuse o nomeamento de don ENRIQUE BOUZA SOTO, DNI ***9232**, como funcionario de carreira do Concello de Valdoviño, para a praza de técnico deportivo, incluída na oferta de emprego público deste Concello do ano 2021, coas seguintes características: grupo C1, Escala de Aministración Especial, Subescala de Servizos Especiais. O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015 do 30 de outubro, e do artigo 60 da Lei 2/2015, do 29 de abril, do emprego público de Galicia. Valdoviño, 16 de decembro de 2021. O alcalde Asdo.: Alberto González Fernández
22/12/2021 | Administración LocalMunicipal
Neda
Nomeamento de funcionario de carreira, oficial da Policía Local

A Xunta de Goberno Local, en sesión celebrada o día 13/12/2021, nomeou a D. Gurpreet Singh Fernandez Espartero Baguer, funcionario de carreira do Concello Neda, pertencente á Escala de Administración Especial, Subescala Servizos Especiais, clase Policía Local, categoría oficial, grupo de clasificación C, subgrupo C1. O que se fai público aos efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e do artigo 60 da Lei 2/2015, do 29 de abril, do Emprego público de Galicia. Neda, 17 de decembro de 2021. O alcalde Asdo.: Ángel Alvariño Saavedra
22/12/2021 | Administración LocalMunicipal
Cambre
Avocación de competencias da sexta tenente de alcalde, dona María Dolores Pan Lesta, do día 3 ao día 10 de xaneiro de 2022, ambos incluídos

Esta Alcaldía, con data 16 de decembro de 2021, ditou a resolución núm.2268/2021 que literalmente se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Economía, Facenda e Recursos Humanos a prol da sexta tenente de alcalde, dona María Dolores Pan Lesta, constando a súa aceptación do cargo con data 4 de xullo de 2019. Dona Rosa Alexandra Loimil Lundstrom, mediante escrito rexistrado de entrada ao núm.0/4808 o día 16 de decembro de 2021, comunicou a esta Alcaldía que non poderá exercer as súas funcións como concelleira delegada de área do día 3 ao 10 de xaneiro de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Economía, Facenda e Recursos Humanos efectuada a prol da sexta tenente de alcalde, dona María Dolores Pan Lesta, do día 3 ao 10 de xaneiro de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 17 de decembro de 2021. O alcalde Óscar A. García Patiño
22/12/2021 | Administración LocalMunicipal
Muros
Anuncio de exposición pública do padrón do lixo

O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercicio 2022, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles contados des que se publique este anuncio no Boletín Oficial da Provincia. Durante este período poderanse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros, 16 de decembro de 2021 A alcaldesa, María Inés Monteagudo Romero
22/12/2021 | Administración LocalMunicipal
Lousame
Aprobación provisional padrón lixo 2022

Asunto: APROBACIÓN PROVISIONAL PADRÓN LIXO 2022 Expediente: 2021/G003/000824 En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2022. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2022. O número de recibos ascende a 1.463 e o importe total 125.505,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Mándao e asínao a Alcaldía, en Lousame, a 14 de decembro de 2021. A Alcaldesa. Ekram Manchon Liberato
22/12/2021 | Administración LocalMunicipal
Culleredo
Economía, Facenda e Réxime Interior
Aprobación da Oferta de Emprego Público 2021 e OEP complementaria Real Decreto-Lei 14/2021

A Xunta de Goberno Local, na súa sesión extraordinaria celebrada o día nove de decembro de dous mil vinte e un aprobou, - a oferta de emprego público para o ano 2021, configurada polas seguintes prazas: - a Oferta de Emprego Público complementaria para o ano 2021 conforme ao disposto no artigo 2 do Real Decreto-lei 14/2021, do 6 de xullo, de medidas urxentes para a redución da temporalidade no emprego público, de acordo co seguinte detalle: O que se fai público para o xeral coñecemento. Culleredo, a 15 de decembro de 2021 A concelleira delegada de Seguridade cidadá e Persoal Marta María Figueroa Fuentes PD Resolución do 13/07/2020; BOP núm.114, do 23/07/2020
22/12/2021 | Administración LocalMunicipal
Vilarmaior
Secretaría - Intervención
Aprobación padrón taxa pola prestación de servizos socioculturais, deportivos e de lecer, decembro 2021

Mediante Decreto da Alcaldía de data do 16 de decembro de 2021 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de decembro de 2021, por importe de 1.128 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 16 de decembro de 2021. O ALCALDE, Carlos Vázquez Quintián
22/12/2021 | Administración LocalMunicipal
Coirós
Aprobación definitiva do orzamento municipal para 2022

E D I C T O Definitivamente aprobado polo Pleno do Concello o orzamento para o exercicio económico de 2022, e a relación de postos de traballo, por acordo do día 16 de decembro de 2021, en cumprimento do artigo 169.3do R. D. Lexislativo 2/2004, do 5 de marzo, expóñense ó público os resumes seguintes: ESTADO DE GASTOS ESTADO DE INGRESOS Funcionarios de carreira: – Secretaría-Intervención, en propiedade, Grupo A1, Habilitación nacional, Nivel 30 – Arquitecto municipal, vacante, Grupo A1, Administración Especial, escala técnica, Nivel 26 – Asesoría Xurídica de Igualdade, vacante, Grupo A1, Administración Especial, escala técnica, Nivel 24 – Traballador social, en propiedade, Grupo A2, Administración Especial, escala técnica, Nivel 24 – Técnico de información xuvenil e animación sociocultural, en propiedade, Grupo A2, Admon. Especial, Nivel 20 – Educador familiar, vacante. Grupo A2, Administración Especial, escala técnica, Nivel 20 – Profesor/a de apoio escolar, vacante, Grupo A2, Administración Especial, escala técnica, Nivel 20 – Director/a do CIM, vacante, Grupo A2, Administración Especial, escala técnica, Nivel 20 – Axente de Igualdade do CIM, vacante, Grupo A2, Administración Especial, escala técnica, Nivel 20 – Auxiliar administrativo, (2) en propiedade, Grupo C2, Administración Xeral, Nivel 18 – Alguacil Porteiro, en propiedade, Grupo E, Administración Xeral, Nivel 14 – Auxiliar axuda a domicilio, en propiedade, Grupo E, Admon. Especial, Nivel 14 – Oficial de oficios varios, en propiedade, Grupo E, Admon. Especial, Servizos Especiais, Nivel 14 Personal laboral: – Operario electricista e mantemento instalacións, fixo. – Oito auxiliares de axuda a domicilio, temporais. – Educadora familiar, temporal. – Directora do CIM, temporal – Axente de Igualdade, temporal. – Profesora educación adultos e outros, temporal Coirós, 17 de decembro de 2021. Asdo.: Francisco Quintela Requeijo Alcalde-presidente
22/12/2021 | Administración LocalMunicipal
A Capela
Aprobación definitiva do orzamento municipal para o exercicio 2022

ANUNCIO DE APROBACIÓN DEFINITIVA Aprobado definitivamente o orzamento municipal do Concello da Capela para o exercicio económico 2022, comprensivo do orzamento xeral deste Concello, bases de execución e relación de persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo e o artigo 20 do Real Decreto 500/1990, do 20 de abril, publícase o resumo do mesmo por capítulos: RELACIÓN DE PERSOAL Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. A Capela, 17 de decembro de 2021. O alcalde Manuel Meizoso López
22/12/2021 | Administración LocalMunicipal
Vilasantar
Oferta de emprego público 2021 do Concello de Vilasantar

Mediante Resolución da alcaldía 2021/G003/000320, de data 15 de decembro de 2021, aprobouse a Oferta de Emprego Público 2021 do Concello de Vilasantar, correspondente as seguintes prazas Procédese a súa publicación no taboleiro de anuncios do concello, no Diario Oficial de Galicia, e no Boletín Oficial da Provincia, a efectos de xeral coñecemento e da interposición polos interesados dos recursos que se consideren oportunos. Contra o presente acordo, que pon fin a via administrativa, poderá interpor o recurso potestativo de reposición ante o mesmo órgano que ditou o acto, no prazo dun mes que contará dende o seguinte a publicación do presente acordo, de conformidade co disposto na Lei 39/2015, de 1 de outubro do procedemento administrativo común das administracións públicas. Poderase interpoñer o recurso contencioso administrativo ante o Xulgado do contencioso administrativo, no prazo de dous meses que contará a partir do día seguinte o da publicación deste acordo ou dende o día seguinte a aquel no que se notifique a resolución do recurso potestativo de reposición ou no que este deba entenderse desestimado, de conformidade coa Lei reguladora da xurisdición contencioso administrativa 29/1998, de 13 de xullo. Todo isto sen prexuízo do dereito dos interesados a formular calquera outro recurso que consideren. Vilasantar, 16 de decembro de 2021 O alcalde Fernando Pérez Fernández
22/12/2021 | Administración LocalMunicipal
As Pontes de García Rodríguez
Secretaría
Decreto 2184/2021, do 14 de decembro, de delegación de representación do concello

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que mediante resolución da Alcaldía núm.2184/2021, do 14 de decembro, delegouse no concelleiro da área de Urbanismo e Coordinación do Goberno a atribución de representar ao concello no a atribución de representar ao concello na sinatura do convenio marco de colaboración entre a FEGAMP, a Consellería de Cultura, Educación e Universidade sobre o uso, polos concellos galegos, de instalacións deportivas de titularidade da consellería e convenios que se asinen en desenvolvemento do convenio marco. As Pontes de García Rodríguez, 16 de decembro de 2021 O alcalde Valentín González Formoso
22/12/2021 | Administración LocalMunicipal
Betanzos
Lista definitiva de admitidos/excluídos, composición do tribunal e data do primeiro examen

Lista definitiva de admitidos/excluídos, composición do tribunal e data do primeiro examen para a provisión en propiedade, por promoción interna vertical, de seis (6) prazas de funcionario de carreira vacantes no Concello de Betanzos e incluídas nas ofertas de emprego público dos anos 2018 e 2021. Por Decreto de Alcaldía 1524/2021 de data 15/12/2021 acordouse o seguinte: Rematado o prazo de presentación de solicitudes e tendo en conta que todas as solicitudes están completas e foron presentadas en prazo, cómpre realizar a aprobación definitiva de aspirantes. RESOLVO: PRIMEIRO.–Aprobar de forma definitiva a seguinte relación de aspirantes admitidos: SEGUNDO.–Designar como membros do Tribunal que debe xulgar as correspondentes probas a: TERCEIRO.–A realización do primeiro exercicio comezará o día 11 de Xaneiro de 2022, ás 10.00 horas, no Salón Azul do Edificio Liceo debendo portar os aspirantes a documentación identificativa. O chamamento para posteriores exercicios farase mediante a publicación no taboleiro de edictos da Corporación; neste suposto, os anuncios da celebración das sucesivas probas deberán facerse públicos polo órgano de selección nos locais onde se celebrou a proba anterior, con doce horas, polo menos, de antelación ao comezo de leste, se se trata do mesmo exercicio, ou de vinte e catro horas, se se trata dun novo. Betanzos, 16 de decembro de 2021. A alcaldesa María Barral Varela
22/12/2021 | Administración LocalMunicipal
Boiro
Publicación da aprobación do padrón fiscal da EMB

Por acordo de Xunta de Goberno Local en sesión celebrada o 15 de decembro de 2021 foi aprobado o seguinte Padrón Fiscal: Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Unha vez transcorrido o prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Establecéndose os prazos de cargo en conta dos recibos domiciliados os días: · 1º pago 4 de xaneiro de 2022. · 2º pago 4 de febreiro de 2022. · 3º pago: 5 de abril de 2022. Rematado o prazo de ingreso en voluntaria, declárase executable o recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 17 de decembro de 2021 O Alcalde-Presidente José Ramón Romero García